CELEX: 32016R2224
Language: ro
Date: 2016-12-05 00:00:00
Title: Regulamentul de punere în aplicare (UE) 2016/2224 al Comisiei din 5 decembrie 2016 privind clasificarea anumitor mărfuri în Nomenclatura combinată

10.12.2016   
            
            
               RO
            
            
               Jurnalul Oficial al Uniunii Europene
            
            
               L 336/22
            
         REGULAMENTUL DE PUNERE ÎN APLICARE (UE) 2016/2224 AL COMISIEI
   din 5 decembrie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul respectivelor reguli generale, ar trebui ca mărfurile descrise în coloana (1) a tabelului din anexă să fie clasificate la codul NC indicat în coloana (2), pe baza motivelor prezentate în coloana (3) a tabelului respectiv.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2016.
      
         
            Pentru Comisie
         
         Stephen QUEST
         
            Director general
         
         
            Direcția Generală Impozitare și Uniune Vamală
         
      
   
   
      (1)  JO L 269, 10.10.2013, p. 1.
   
      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat electric (un așa-numit „adaptor wireless pentru difuzoare”), într-o carcasă cu dimensiunile de aproximativ 52 × 52 × 13 mm și având o greutate de 26 g.
                  Adaptorul wireless pentru difuzoare se compune din:
                  
                              —
                           
                           
                              o baterie reîncărcabilă încorporată,
                           
                        
                              —
                           
                           
                              un convertor digital/analogic,
                           
                        
                              —
                           
                           
                              un receptor și un emițător bazate pe tehnologia Bluetooth [Advanced Audio Distribution Profile (A2DP)],
                           
                        
                              —
                           
                           
                              un port USB pentru încărcare și
                           
                        
                              —
                           
                           
                              un port audio de 3,5 mm pentru conectarea la un sistem de difuzoare (care nu este inclus la prezentarea în vamă).
                           
                        Aparatul îi permite utilizatorului să asculte muzică de pe un smartphone sau de pe un dispozitiv portabil similar, pe un sistem audio la domiciliu sau cu ajutorul unor difuzoare separate.
                  Semnalul audio este transmis prin radio, via Bluetooth, de la smartphone la aparat. În aparat, semnalul digital este convertit într-un semnal analogic și transmis prin cabluri către sistemul audio la domiciliu sau către difuzoarele separate. Aparatul are un buton pauză/redare care permite oprirea și pornirea muzicii, dar nu permite alegerea muzicii sau controlul volumului.
               
               
                  8517 62 00 
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8517  și 8517 62 00 .
                  Întrucât aparatul nu poate să transmită și să recepționeze semnale audio decât prin radio, via Bluetooth (A2DP), și nu generează el însuși semnalul audio sau nu produce el însuși sunetul, el nu poate fi considerat un aparat de reproducere a sunetului. Prin urmare, se exclude clasificarea la poziția 8519 .
                  Funcția aparatului este de a recepționa date audio prin radio de la un dispozitiv (de exemplu, un telefon mobil) și de a transmite datele respective prin cablu, către difuzoare. Funcția de recepție, conversie și transmisie a datelor este acoperită de textul codului NC 8517 62 00 .
                  Prin urmare, aparatul trebuie să fie clasificat la codul NC 8517 62 00  drept „Aparat pentru recepția, conversia și transmisia vocii sau a altor date”.